
РЕЗЮМЕ

НА ДОКЛАДА АНАЛИЗ
НА ПРОМЕНИТЕ НА СЪСТОЯНИЕТО НА ГОРИТЕ С ВИСОКА КОНСЕРВАЦИОННА СТОЙНОСТ НА ТЕРИТОРИЯТА НА ТП ДЛС КАРАКУЗ ГР. ДУЛОВО

ПРЕЗ 2024 г.
Мониторингът на Горите с висока консервационна стойност, включва извършване на периодични наблюдения и анализ на състоянието на горите и местообитанията, чрез теренни наблюдения и разработване и прилагане на Система за провеждане на мониторинг на биологичното разнообразие и горите с висока консервационна стойност на територията на ТП ДЛС Каракуз. Системата за мониторинг на биологичното разнообразие има за цел да проследява и обобщава промените в биологичното разнообразие в горите и местообитанията, управлявани от ТП ДЛС Каракуз. в дългосрочен план. Това се осъществява чрез системни дългосрочни наблюдения на елементите на биологичното разнообразие, съпроводени със събиране, обработка, съхранение на данни, оценка на събраната в хода на мониторинга информация и анализ на въздействията върху биологичното разнообразие, преценка за неговото състояние и набелязване на мерки, които да се предприемат за предотвратяване на намаляването му. Провеждането на мониторинг е основен инструмент в помощ при взимане на управленчески решения, имащи отношение към опазването на биологичното разнообразие

на територията на ТП ДЛС Каракуз., като заедно с това обслужва нуждите от информация на

възможно най-широк кръг ползватели.

Категоризацията на горските територии, управлявани от ТП ДЛС Каракуз.и обособяването им в съответните категории с висока консервационна стойност (ВКС) е извършена за първи път през 2015 г. През същата година са извършени основополагащи наблюдения на отделните ВКС, на база които ще се правят анализи при последващ мониторинг и бяха категоризирани горите във фаза на старост (ГФС).

Съгласно изискванията на Националният стандарт за сертификация, беше обособена и

категория Представителни образци на естествени екосистеми (ПОЕЕ), в която са включени площи от държавните горски територии, като стремежът ще е пълно запазване в естествения

им вид, без извършване на ползване и други лесовъдски намеси. През 2023 г. в площта на ПОЕЕ, се извърши корекция, като малка част от нея е коригирана, тъй като в тях бе учреден

сервитут за изграждане на електропровод от национално значение, поради което, бе актуализиран и Доклада за ГВКС.

Почти 90 % от горските територии, предоставени за управление на ТП ДЛС Каракуз., са включени в различните категории ВКС. В някои случаи едни и същи подотдели попадат в

повече от една консервационна категория. Това прави гората в съответната горска единица особено значима за поддържане и повишаване на всички идентифицирани консервационни стойности. За всички категории ВКС се прилага годишен мониторинг, състоящ се в периодични теренни наблюдения и съпровождащ анализ за вида гора, проследяващ промените в биологичното разнообразие, осъществяващо се чрез събиране, обработка и съхранение на данните.

Разработени са формуляри за теренно наблюдение, които да се попълват от служителите в горите, по време на изпълнение на регулярната им дейност или при нарочни наблюдения на съответните ВКС. В доклада за ГВКС за правилното разпознаване на установените растителни и животински видове с консервационна стойност за територията на стопанството.

При подготовката на досиетата за насажденията включени в ЛФ 2024, маркиращителесовъди се запознаваха с предварителната информация от формуляр „Лист за предварителна идентификация на ключови елементи на околната среда и социално въздействие. Дефиниране на мерки за опазване при маркиране и дърводобив”. Формулярът съдържа информация за наличие ВКС, характерни за насаждението, което ще се маркира. Правят се предписания за действия или ограничения, които да се спазват при маркирането и ползването в насаждението. След маркиране се попълват данни за тяхното действително състояние на терена и допълнителна информация по наблюдение на маркиращия лесовъд, като тези данни се взимат предвид при изготвянето на карнет-описа и технологичния план. При подготовката на технологичен план на всеки подотдел, предвиден за ползване са отразени съответните видове консервационни стойности, съгласно наблюденията от листа за

предварителна идентификация. На базата на проведените мониторингови наблюдения, ако е

необходимо, се разписват и специфични предписания за изпълнение на горскостопанските дейности с цел съхраняване на установените консервационни стойности.

ВКС 1. РАЗНООБРАЗИЕ ОТ ВИДОВЕ. КОНЦЕНТРАЦИИ НА БИОЛОГИЧНО

РАЗНООБРАЗИЕ ВКЛ. ЕНДЕМИЧНИ, РЕДКИ, ЗАЩИТЕНИ И ЗАСТРАШЕНИ ОТ

ИЗЧЕЗВАНЕ ВИДОВЕ, С ГЛОБАЛНО, РЕГИОНАЛНО ИЛИ НАЦИОНАЛНО ЗНАЧЕНИЕ.

При определянето на тази ВКС се прави оценка на управлението на ТП ДЛС Каракуз, свързано с опазването на биологичното разнообразие и защитените територии и зони. Извършва се инвентаризация на важните за района видове с природозащитна стойност, както

и въздействието на лесовъдските дейности върху тях и техните местообитания.

ВКС 1.1. ЗАЩИТЕНИ ТЕРИТОРИИ

На територията, стопанисвана от ТП ДЛС Каракуз има обявена една защитена територии (ЗТ), която е обявена като природна забележителност (ПЗ) по смисъла на ЗЗТ;

През изминалата година за горите определени като ВКС 1.1. в доклада за ГВКС ТП ДЛС Каракуз, няма настъпили промени в площта на природните местообитания и местообитанията на видове и техните популации, предмет на опазване в рамките на защитените зони. Запазено е естественото им състояние, включително и на характерния за тези местообитания видов състав и условия на средата.

За защитени територии в границите на ТП ДЛС Каракуз няма изготвени и приети планове за управление. До тяхното изготвяне, стопанисването се извършва съгласно Закона за защитените територии, заповедта за обявяване и заповедите за прекатегоризация, като са в сила следните допълнителни ограничения:

 Забрана на голите сечи и подмяна на основния дървесен вид.

 Санитарни сечи и изваждане на мъртва дървесина и стари дървета, се водят само в

случаите когато има големи природни нарушения (ветровали, снеговали, пожари)

или каламитети.

До окончателното произнасяне на Европейската комисия за защитените зони и респективно изготвянето на Плановете им за управление, се прилагат горскостопански практики, които не водят до промяна на естествените местообитания и горски екосистеми. Прилаганите лесовъдски мероприятия се съобразяват с естествената динамика на горските

екосистеми и сукцесионните процеси.

По линия на превенцията, прилаганите горскостопански дейности са изцяло съобразени с поддържането и подобряването на благоприятното природозащитно състояние на горските видове и местообитания.

От местообитанията, защитени по „Натура 2000 България“, са определени като “гори във фаза на старост”/ГФС/ и като „Представителни образци на естествени екосистеми“ /ПОЕЕ/ площи, в които не се извършва горскостопански дейности и не се предвижда извършването на такава. Те ще се стопанисват в естественият им вид, освен ако на настъпят каламитети или природни бедствия..

През 2024 г. няма промяна в площта на ПОЕЕ, спрямо тази от предходната година. За промени на ВКС 1.1 ежегодно се проверява в РИОСВ или на интернет страницата им за новосъздадени защитени територии и/или зони, както и за ограничения посочени в заповедите за обявяването им и изискванията на плановете им за управление. Проверява се периодично за постъпили предложения за създаване на нови защитени територии, които потенциално могат да бъдат повлияни от горскостопанските дейности.

ВКС 1.2 ЗАСТРАШЕНИ, ИЗЧЕЗВАЩИ И ЕНДЕМИЧНИ ВИДОВЕ

В доклада за ГВКС е определен един растителни вида с разпространение на територията на ТП ДЛС Каракуз, който не е включен в Приложение 1А на Ръководството за определяне на ВКС, но е обявен за ендемит и заради ограниченото му разпространение в обособените Защитени местности.

През 2024 г. е подаден един формуляра 1.2. за наблюдения на растителните видове. Като цяло не са констатирани нарушения в защитените местности и не са получавани сигнали за бракониерство. 
Елвезиево кокиче /Galanthus elwesii/ - всяка година се извършва мониторинг в началото на годината в месеците февруари-март в отделите ……………. 
За наблюдавани животинските видове, има попълнени 9 бр. формуляри 1.2. за

мониторинг на биологичното разнообразие.
Проверка състоянието на находището на вида (ежегодно) – брой индивиди, определяне на възрастовата структура на ценопопулацията (брой цъфтящи или плодоносещи индивиди), здравословно състояние (наличие на повреди или вредители).

Бухал (Bubo bubo) – всяка година се извършва мониторинг. На територията на стопанството са забелязани два индивида през месеците май и септември 2024 г. в отдели: …………….. Птиците са били спокойни. За момента не е установено трайно настаняване на вида в отделите. 
Да се картират гнездовите находища вида и да се следи за тяхното ежегодно състояние. Видът е постоянен. Пее активно от януари до май и през есента- септември- октомври и в тези периоди и най-лесно да бъде регистриран
Черен кълвач (Dryfifpus martius L.) – всяка година се извършва мониторинг. На територията на стопанството e забелязан един мъжки индивид през месеците юли 2024 г. в отдели: ………... Птицата е била спокойна. За момента не е установено трайно настаняване на вида в отделите. 
През гнездовия период 01.02.–01.07. в подотделите с установено присъствие на вида не се извършват стопански дейности. В тези подотели не се провеждат санитарни сечи и събиране на суха и паднала маса, освен в случаите на големи природни нарушения или доказан каламитет.

Смок мишкар (Elaphe longossima longossima) – всяка година се извършва мониторинг. На територията на стопанството e забелязани единични индивид през месеците май и юни 2024 г. в отдели: ……………….., които са били спокойни. За момента не е установено трайно настаняване на вида в отделите. 
Да не се извеждат сечи в старите гори с установено обитаване на вида. Също така не бива да се употребяват химически средства за защита в селското и горското стопанство. Да не се допуска палене на стърнищата. Не се препоръчва разширяване на съществуващата пътна инфраструктура, в близост до местообитанията на вида, защото много често животни от този вид загиват по пътищата. Да се опазват старите хралупести дървета, дори и в горски участъци с по-млада гора. Да се обособяват допълнително гори в фаза на старост.

Шипоопашата костенурка (Testudo hermanni) – На територията на стопанството e забелязан един индивид през месеците юни 2024 г. в отдел: ………………, които e бил спокоeн. За момента не е установено трайно настаняване на вида в отделите. 
Опазване на високостъблените дъбови и букови гори главно с южни изложения и на храсталаците е от ключово значение за вида. Също така не бива да се употребяват химически средства за защита в селското и горското стопанство в подотделите с регистрирано присъствие на вида. Да не се събират, местят или убиват индивидите от вида, а случаите на бракониерски улов на костенурки да се наказват строго, както е предвидено по ЗБР. Да не се допуска палене на стърнищата в съседство. След горски пожари да не се разорава опожарената територия. По възможност да се оставят подотдели с подлес в периферията на горските масиви. Екотонните зони (между гората и откритите пространства) да не се почистват от храсти. Да не се разширява съществено съществуващата асфалтирана пътна инфраструктура, защото много често животни от този вид загиват по пътищата.

Шипобедрена костенурка (Testudo graeca) – всяка година се извършва мониторинг. На територията на стопанството са забелязани единични индивиди през месец септември 2024 г. в отдели: ……………….., които са били спокойни. За момента не е установено трайно настаняване на вида в отделите. 
Опазване на високостъблените дъбови и букови гори главно с южни изложения и на храсталаците е от ключово значение за вида. Също така не бива да се употребяват химически средства за защита в селското и горското стопанство в подотделите с регистрирано присъствие на вида. Да не се събират, местят или убиват индивидите от вида, а случаите на бракониерски улов на костенурки да се наказват строго, както е предвидено по ЗБР. Да не се допуска палене на стърнищата в съседство. След горски пожари да не се разорава опожарената територия. По възможност да се оставят подотдели с подлес в периферията на горските масиви. Екотонните зони (между гората и откритите пространства) да не се почистват от храсти. Да не се разширява съществено съществуващата асфалтирана пътна инфраструктура, защото много често животни от този вид загиват по пътищата.

- Прилагат се възобновителни сечи с по-дълъг възобновителен период (постепенно- котловинни).
ВКС 1.3. КРИТИЧНИ КОНЦЕНТРАЦИИ НА ВИДОВЕ

От видовете, включени в Приложение 2 на Националното ръководство на територията на ТП ДЛС Каракуз се среща само „Благороден елен“. Указанията свързани с препоръки за стопанисване и мониторинг на Благородния елен

са посочени в ВКС 1.3 от доклада за ГВКС и се разглежда като вид с критична концентрация

на територията на стопанството.

Благороден елен (Cervus elaphus)

Мониторинга се извършва всяка година. При мониторинга през месец септември 2024 г. се установиха 6 бр. сватбовища в следните отдели: ………………………………………….
Благородния елен е със запас над допустимия за района на стопанството. Животните са били с нормално поведение. Реална и потенциална заплаха за вида е преди всичко бракониерството.

ПРЕПОРЪКИ И УКАЗАНИЯ ЗА СТОПАНИСВАНЕ

Да се контролира строго бракониерството в района.

Да не се допуска безразборно застрояване.

Да се ограничат горскостопанските работи в периода 01-30.09, около сватбовищата на благородния елен.

В подотделите, представляващи сватбовища да не се допуска извеждане на
механизирани дърводобивни дейности през размножителния период.

Допускат се единствено дейности свързани с предотвратяване на нарушения от всякакъв произход, противопожарни и лесозащитни мероприятия или мероприятия свързани със защитата на важни инфраструктурни обекти.

Лесовъдските мероприятия през останалото време трябва да осигуряват запазване на природната стойност на насажденията като сватбовища, т.е:

- Да не се допуска замърсяване на горските територии с битови отпадъци и вредни химически вещества;

- На местата, където има калища да не се извършва сеч на дървета в радиус от 15 м, а извозните трасета да се проектират и залагат, така че да не разрушават калищата;

ВКС 2. ЕКОСИСТЕМИ И МОЗАЙКИ ОТ ЕКОСИСТЕМИ НА НИВО ЛАНДШАФТ. НЕПОКЪТНАТИ ГОРСКИ ЛАНДШАФТИ, ГОЛЕМИ ЕКОСИСТЕМИ НА НИВО ЛАНДШАФТ И МОЗАЙКИ ОТ ЕКОСИСТЕМИ С ГЛОБАЛНО, РЕГИОНАЛНО ИЛИ НАЦИОНАЛНО ЗНАЧЕНИЕ, В КОИТО СЪЩЕСТВУВАТ ЖИЗНЕНИ ПОПУЛАЦИИ НА ПОВЕЧЕТО ЕСТЕСТВЕНО СРЕЩАНИ ВИДОВЕ В ЕСТЕСТВЕНИТЕ ИМ МОДЕЛИ НА РАЗПРОСТРАНЕНИЕ И ОБИЛИЕ.

През 2024 г. на територията н ТП ДЛС Каракуз не са попълнени  формуляри за мониторинг на насаждения попадащи във ВКС 2. 
В съответствие с особеностите на всяко едно насаждение се прилагат природосъобразни и разнообразни лесовъдски практики и подходи. Прилагат се екологични принципи при планиране и извеждане на лесовъдските мероприятия. Поддържа се определено количество мъртва дървесина в насажденията, като се оставят дървета с хралупи, единични и групи стари дървета, както и паднала мъртва дървесина. Дава се приоритет на естественото възобновяване, което в района на ТП ДЛС Каракуз е много добро. В насаждения, в които още няма настъпило такова, се прилагат лесовъдски дейности, в посока подготовка и подпомагане на естественото възобновяване. Стремежът е да не се допуска смяна на коренния дървесен състав. 
През 2024 г. има извършена възстановителна дейност (залесяване) на територията на ТП ДЛС Каракуз в размер на 146 дка. Планираните и прилаганите дейности (в това число и лесовъдски) не допускат увеличаване на антропогенната фрагментираност на територията. На територията на стопанството не са проектирани и отваряни нови горски пътища. 

Наличната горска пътна инфраструктура е запазена в съществуващия й към момента вид. В случай на необходимост от проектиране на нови пътища, подходът ще бъде към максимално запазване целостта на ландшафта.

ВКС 3. ЕКОСИСТЕМИ И МЕСТООБИТАНИЯ. РЕДКИ, ЗАЩИТЕНИ ИЛИ ЗАСТРАШЕНИ ОТ ИЗЧЕЗВАНЕ ЕКОСИСТЕМИ, МЕСТООБИТАНИЯ ИЛИ РЕФУГИИ.

На територията на ТП ДЛС Каракуз за гори във фаза на старост - Old growth forests, са определени насаждения с различна възраст, в които досега не е извършвано ползване, с обща площ 1009,4 ха, което представлява 5 % от площта на горските теритроии в обхвата на сертифицираната територия на ТП ДЛС Каракуз.

Определените като ГФС са оставени на естествената им динамика, в тях не е предвидена да се извършва лесовъдстка намеса.

Персоналът, участващ в горскостопанските мероприятия, е обучен като служителите са запознати с всички ограничения, предизвикани от наличието на гори, категоризирани в този вид ВКС и мерките за контрола и опзаването им.

Анализът на формулярите от извършен мониторинг през 2024 г. в ГФС показва добро състояние на насажденията. Не се наблюдава обезлистване от абиотични и биотични фактори. Мъртвата дървесина е в рамките на нормалния естествен отпад. Не се наблюдават сукцесионни процеси в тези гори, напротив на места е констатирано в различна степен възобновяване от местните дървесни видове – цер, благун, което на места е много добро. Няма установено настаняване на инвазивни видове извън обособените територии от акациеви насаждения, инвазия и респ. увеличаване на площта в стопанството. Не се наблюдава и наличие на дегенеративни процеси.

Определени са и представителни образци на естествени екосистеми, които обхващат 1962,1 ха. което представлява 10 % от сертифицираната площ. Тези насаждения се предвижда да се оставят без ползване и лесовъдска намеса, подобно на горите във фаза на старост, като целта е да се запазят в натурален вид и да се наблюдават естествените природни процеси в тях, възникнали в следствие на климатичните, биотичните и абиотичните фактори.

Намесата в горите, включени в тази категория ще бъдат само при необходимост и вследствие на възникнал каламитет или природно бедствие, като сечите ще бъдат определени

в съответствие с изискванията на Стандарта и действащата нормативната уредба.
През 2024 г. е извършен мониторинг на ВКС 3 за редки, застрашени и изчезващи горски екосистеми (за документиране на мониторинга се използват и попълват стандартните формуляри за ВКС 3). Те се прилагат в досиетата на отделите и подотделите в които се извършва сеч по одобрен от предприятието Годишен план за ползване на дървесина за съответната година. Мониторинга се извършва от маркиращия лесовъд на отдела преди започване на предвидената маркирация. За 2024 година имаме попълнени формуляри за следните екосистеми определени съгласно Доклада за ГВКС от 2024 година, както следва:

- G1.7C41Silver lime woods/Гори от сребролистна липа (Tilia tomentosa) - Мониторинга е проведен в 6 бр. насаждения отговарящи на следните отдели/подотдели:318-а, 1100-а, 256-б, 225-т, 43-д, 135-л. Лесовъдските мероприятия са съобразени с препоръките и указанията за стопанисване описани в доклада на ГКВС. Горепосочените насаждения са в добро санитарно състояние и служат за местообитание на много видове мигриращи или постоянно обитаващи птици.

- G1.7А1Euro-Siberian steppe [Quercus] woods/Лесостепни гори от цер (Quercus cerris) или дръжкоцветен дъб (Quercus pedunculiflora) - Мониторинга е проведен в 6 бр. насаждения отговарящи на следните отдели/подотдели: 341-а, 1170-в, 3-и, 76-ж, 248-и, 276-п. Лесовъдските мероприятия са съобразени с препоръките и указанията за стопанисване описани в доклада на ГКВС. Горепосочените насаждения са в добро санитарно състояние и служат за местообитание на много видове мигриращи или постоянно обитаващи птици.

- Гори във фаза на старост (Old growth forests) - Мониторинга е проведен в 6 бр. насаждения отговарящи на следните отдели/подотдели: 298-г,  275-б,  423-с, 52-б, 1083-а, 313-ж. Лесовъдските мероприятия са съобразени с препоръките и указанията за стопанисване описани в доклада на ГКВС. Горепосочените насаждения са в добро санитарно състояние и служат за местообитание на много видове мигриращи или постоянно обитаващи птици.

През 2024 г. няма установени заплахи за горите, включени във ВКС 3.

ВКС 4. ЕКОСИСТЕМИНИ УСЛУГИ ОТ КРИТИЧНО ЗНАМЕНИЕ, ОСНОВНИ ЕКОСИСТЕМНИ УСЛУГИ ОТ КРИТИЧНО (НЕЗЕМЕНИМО) ЗНАЧЕНИЕ В ОПРЕДЕЛЕНИ СИТУАЦИИ ВКЛ. ОПАЗВАНЕ НА ВОДОСБОРИ И КОНТРОЛ НА ЕРОЗИЯТА НА УЯЗВИМИ ПОЧВИ И СКЛОНОВЕ.

На територията на ТП ДЛС Каракуз са представени някои типове гори от определението за ГВК 4. Определянето на тези консервационни стойности е извършено по данни от горскостопанския план на стопанството от 2015г. За всяка една от идентифицираните ВКС-та за територията на ТП ДЛС Каракуз са разписани конкретни мерки за стопанисвани и мониторинг.

ВКС 4.1 ГОРИ – ЕДИНСТВЕНИ ИЗТОЧНИЦИ НА ПИТЕЙНА ВОДА

ТП ДЛС Каракуз няма отдели определени като източници на питейна вода, които да  описани в Доклада за ГВКС. 
ВКС 4.2. ГОРИ С РЕШАВАЩО ЗНАЧЕНИЕ ЗА РЕГУЛИРАНЕ НА ВОДНИЯ ОТТОК ВЪВ ВОДОСБОРИТЕ

ТП ДЛС Каракуз няма отдели определени като източници на питейна вода, които да  описани в Доклада за ГВКС 

ВКС 4.3 ГОРИ С РЕШАВАЩО ПРОТИВОЕРОЗИОННО ЗНАЧЕНИЕ

В определените и описани отделите в доклада за ГВКС в обхвата на ТП ДЛС Каракуз, които попадат в тази категория, през 2024 г. не са установени прояви на съвременна ерозия.
ВКС 4.4. ГОРИ, КОИТО ПРЕДСТАВЛЯВАТ БАРИЕРА ЗА РАЗПРОСТРАНЕНИЕТО НА ПОЖАРИ

През 2024г. има възникнал 1 горски пожар без нанесени щети на дървостоя.

Лесовъдските мероприятия са съобразени с препоръките и указанията за стопанисване описани в доклада на ГКВС. Разработени са планове за борба с пожарите, които включват стандартни оперативни процедури за борба с пожарите и обучение на персонала, съгласно горското законодателство в страната
ВКС 4.5. ГОРИ С РЕШАВАЩО ЗНАЧЕНИЕ ЗА СЪСТОЯНИЕТО НА СЕЛСКОСТОПАНСКИТЕ ДЕЙНОСТИ (ЗЕМЕДЕЛИЕ, РИБНИ ЗАПАСИ) И ЗА ЗАЩИТАТА НА ИНФРАСТРУКТУРНИТЕ ОБЕКТИ

В определените и описани ГВКС в обхвата на ТП ДЛС Каракуз, попадащи в тази

категория, през 2024 г. е извършено почистване на опасни и сухи дървета, застрашаващи пътната инфраструктура и здравето на хората в района на общинските пътища граничещи с горските територии, както и в подотдели които не са идентифицирани като гори отговарящи на определението за ВКС 4.5. но са свързани със защита на инфраструктурни обекти. Като цяло обособените в тази категория насаждения са в добро състояние, без прояви на съхнене и заболявания, както от биотични, така и от абиотични фактори на средата. 

ВКС 5. ОСНОВНИ ПОТРЕБНОСТИ НА НАСЕЛЕНИЕТО 

През 2024г. всички обекти за ползване и отдаване на дървесина бяха пуснати на общо основание.

През 2024г. има постъпили 3 бр. заявления от физически лица за събиране на липов цвят и листа липа, за които има издадени позволителни, от които са добити 2225 кг липов цвят и 225 кг листа липа. Позволителни за паша не са издавани, тъй като на територията на стопанството тя е забранена. През годината на територията на ТП ДЛС „Каракуз“ гр. Дулово са настанени 35 бр. пчелини.

През 2024 година за нуждите на местното население са продадени 15242 пл.м3 дърва. Нуждите на местното население са задоволени през 2024г. 

ВКС 6. КУЛТУРНИ ЦЕННОСТИ. МЕСТА, РЕСУРСИ, МЕСТООБИТАНИЯ И ЛАНДШАФТИ ОТ ГЛОБАЛНО ИЛИ НАЦИОНАЛНО КУЛТУРНО, АРХЕОЛОГИЧНО ИЛИ ИСТОРИЧЕСКО ЗНАЧЕНИЕ, И/ИЛИ ОТ КРИТИЧНО (НЕЗАМЕНИМО) ЗНАЧЕНИЕ ЗА ТРАДИЦИОННАТА КУЛТУРА НА МЕСТНИТЕ ОБЩНОСТИ И КОРЕННОТО НАСЕЛЕНИЕ, ИДЕНТИФИЦИРАНИ С ТЯХНО УЧАСТИЕ, ВКЛ. КУЛТУРНО, ЕКОЛОГИЧНО, ИКОНОМИЧЕСКО ИЛИ РЕЛИГИОЗНО/ДУХОВНО ЗНАЧЕНИЕ.

Към момента на територията на ТП ДЛС „Каракуз“ има  установени горски територии,

отговарящи на изискванията в определението по ВКС 6 към практическото ръководство за определяне на ГВКС, като всяка година в края на юли началото на август в отдел 279-л, к, се провежда събор в с. Върбино.

ПРЕПОРЪКИ И УКАЗАНИЯ ЗА СТОПАНИСВАНЕ НА ВКС 6

Стопанисването да се извършва съобразно режимите на обектите на недвижимото културно наследство(паметници на културата), определени в техните заповеди, когато има такива. Препоръчително е в горите, да не се провеждат стопански мероприятия с изключения на сечи за отстраняване на опасни за безопасността на хората дървета. Ако все пак се вземе решение за провеждане на лесовъдски мероприятия същите се съгласуват с представители на местните общности и експерти (културолози, историци, екперти по туризма и др.), за да се определят и запазят ключовите естетически характеристики на гората. Не се планират и провеждат мероприятия, водещи до промяна на ландшафта, облика на местностите и понижаване стойностите на гората като ВКС. Да не се извършват сечи (напр. голи сечи, краткосрочно-постепенни сечи, възобновителни сечи с голяма интензивност), които биха намалили естетическия облик на гората в близост до важните за културата, традициите и туризма места. Особено внимание трябва да се обърне на запазване и по възможност подобряване на естетическите и защитни функции на гората чрез запазване на мъртви стоящи и лежащи дървета, живи единични и групи дървета с интересни интериорни качества, дървета с хралупи, стари дървета и др..

През туристическите сезони и периодите на провеждане на традиционните събори, панаири или културни, исторически, религиозни мероприятия на местното население, в отделите на провеждането им да не се извършват дърводобивни, извозни и други

горскостопански дейности, нарушаващи духа и спокойното протичане на мероприятията.

Обобщен анализ от мониторинга на ГВКС

Анализът на събраните данни от извършеното проучване в периода януари -декември 2024 г. за ежегодния мониторинг на биологичното разнообразие на ГВКС и прилагане принципите на устойчивото използване на биологичните ресурси и опазването на биоразнообразието в района на ТП ДЛС „Каракуз“ показват, че не са допуснати пропуски и нарушения при стопанисването на горите.

Прилаганите лесовъдски системи и дейности в горите с висока консервационна стойност, благоприятстват осигуряването на основните функции на горите, като защита на почвите, водните ресурси и чистотата на въздуха; регулиране на климата и усвояване на кислорода; производство на дървесни и недървесни продукти; осигуряване на социални, образователни, научни, ландшафтни и рекреационни ползи за обществото; защита на природното и културното наследство.

В горите, обособени като ВКС, а и в останалите гори на територията на ТП ДЛС „Каракуз“, не се наблюдават дегенеративни процеси. В резултат, на извършените горскостопански дейности няма деградирали растителни съобщества и такива, в които са настъпи промени във формата, структурата и пигментацията.

Състоянието на възобновяването в горите с висока консервационна стойност е много добро, което е резултат на добрите лесовъдски практики, прилагащи се в горите на ТП ДЛС „Каракуз“, чрез спазване на основни лесовъдски принципи при извеждане на сечите. Стремежът е подобряване и оптимизиране на вертикалната структура, пълнотата и склопеността и създаване на по-устойчиви насаждения

Благодарение на срещите, организирани и инициирани от ТП ДЛС „Каракуз“ с местните общности, нагласите на населението спрямо опазването и стопанисването на горските територии, биоразнообразието и околната среда са положителни и бавно, но сигурно дават своя резултат. Съвместната работа с институциите, подкрепата и разбирането, което среща стопанството, улеснява работата на служителите и благоприятства за добрите резултати, които са постигнати през изминалата година.

ТП ДЛС „Каракуз“ е разработило подходящи практики и системи за управление и мониторинг на ГКВС относно процедурите по неговото прилагане на практика. Поетапно процедурите се актуализират в съответствие с Национален стандарт за горска сертификация за България.

Информация по отношение на обособените ГВКС, начините на обследване, обобщаване на данните и съответните анализи са на разположение на всеки заинтересован в ТП ДЛС „Каракуз“.

Изготвил: ………………………………

(инж. Октай Хюсеин - лесоинженер)
10.02.2025г.
